CELEX: 62014CN0060
Language: da
Date: 2014-02-06 00:00:00
Title: Sag C-60/14: Sag anlagt den 6. februar 2014 — Europa-Kommissionen mod Den Hellenske Republik

29.3.2014   
            
            
               DA
            
            
               Den Europæiske Unions Tidende
            
            
               C 93/21
            
         Sag anlagt den 6. februar 2014 — Europa-Kommissionen mod Den Hellenske Republik
   (Sag C-60/14)
   2014/C 93/34
   Processprog: græsk
   
      Parter
   
   
      Sagsøger: Europa-Kommissionen (ved B. Stromsky og I. Zervas)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til traktaten om Den Europæiske Unions funktionsmåde og artikel 2, 3 og 4 i Europa-Kommissionens afgørelse af 24. maj 2001 (1), idet den ikke inden for den fastsatte frist har truffet alle de alle de foranstaltninger, som er nødvendige for at tilbagesøge den ulovlige statsstøtte, der blev tildelt casinoerne i Thessaloniki, Mont Parnès og Korfu, og under alle omstændigheder eftersom den ikke underrettede Kommissionen om det nøjagtige beløb, der skulle tilbagesøges hos hver enkelt modtager af den ulovlige støtte, og om de øvrige foranstaltninger, der blev truffet for at efterkomme nævnte afgørelses artikel 4.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1)
            
            
               Den Hellenske Republik skulle have tilbagesøgt den ulovlige statsstøtte inden den 25. september 2011.
            
         
               2)
            
            
               Den Hellenske Republik skulle have underrettet Kommissionen om de trufne foranstaltninger vedrørende tilbagesøgning af den ulovlige statsstøtte samt om det samlede beløb, der skal tilbagesøges inden den 25. juli 2011.
            
         
               3)
            
            
               Den Hellenske Republik har ikke opfyldt nogen af de ovennævnte forpligtelser inden for de fastsatte frister.
            
         
      (1)  Kommissionens beslutning af 24.5.2011 om Grækenlands statsstøtte til visse græske kasinoer, C 16/10 (EUT L 285, s. 25).